b'\n_START_ARTICLE_\nAMT Hardballer\n_START_SECTION_\nAMT Combat Government\n_START_PARAGRAPH_\nHardballer je bil razvit kot \xc5\xa1portna pi\xc5\xa1tola, leta 1978 pa je AMT na trg poslal tudi razli\xc4\x8dico Combat Government z nenastavljivimi merki za uporabo v policijskih enotah. Od leta 1985 se pi\xc5\xa1tola prodaja pod imenom Government.\n_START_SECTION_\nAMT Hardballer Longslide\n_START_PARAGRAPH_\nLongslide je razli\xc4\x8dica s podalj\xc5\xa1ano cevjo dol\xc5\xbeine 267 mm. Pi\xc5\xa1tolo so za\xc4\x8deli prodajati leta 1980, drugih sprememb pa na pi\xc5\xa1toli ni bilo.\n_START_SECTION_\nAMT Skipper\n_START_PARAGRAPH_\nSkipper je kompaktna razli\xc4\x8dica Hardballerja, ki je na trg pri\xc5\xa1la leta 1980. Cev je skraj\xc5\xa1ana na 102 mm, pi\xc5\xa1tolo pa so nehali izdelovati leta 1984.\n_START_SECTION_\nAMT Commando\n_START_PARAGRAPH_\nPi\xc5\xa1tola Commando je nastala \xc5\xa1e v tovarni AMT, kasneje pa je bila dodelana v podjetju Galena Industries. Originalni AMTjev Commando je imel cev dolgo 127 mm, ni pa imel indikatorja za naboj v le\xc5\xbei\xc5\xa1\xc4\x8du in ni imel t. i. bobrovega repa nad ro\xc4\x8dajem, ki je del varovalke. Izbolj\xc5\xa1ani Commando je kompaktna razli\xc4\x8dica modela Government in ima cev dol\xc5\xbeine 102 mm v ogrodju standardne dol\xc5\xbeine. Izdelujejo ga za naboj .40 S&W in uporablja okvirje kapacitete 8 nabojev.\n_START_SECTION_\nAMT Accelerator\n_START_PARAGRAPH_\nAccelerator je v bistvu model Longslide, ki ga je posodobilo podjetje Galena in ga predelalo za uporabo naboja .400 Corbon. Model ima tudi podalj\xc5\xa1an bobrov rep.\n_START_SECTION_\nAMT Javelina\n_START_PARAGRAPH_\nJavelina je v bistvu AMT Longslide, predelan za uporabo naboja 10 mm Auto in uporablja okvirje kapacitete 8 nabojev.\n_START_SECTION_\nZanimivosti\n_START_PARAGRAPH_\nIme Hardballer je pi\xc5\xa1tola dobila zaradi tega, ker zanesljivo deluje le s polnoopla\xc5\xa1\xc4\x8denimi kroglami, za uporabo svin\xc4\x8denih krogel pa je potrebno rahlo popraviti le\xc5\xbei\xc5\xa1\xc4\x8de naboja.'